****

**REPUBLIKA HRVATSKA**
**SISAČKO - MOSLAVAČKA ŽUPANIJA**
**OPĆINA LIPOVLJANI**

**OPĆINSKI NAČELNIK**

**KLASA: 112-01/23-01/01**
**URBROJ: 2176-13-02-23-01**
**Lipovljani, 11. siječnja 2023. godine**

Na temelju Odluke o financiranju Ministarstva rada, mirovinskog sustava, obitelji i socijalne politike KLASA: 983-01/22-01/13, URBROJ: 524-07-02-01-01/3-22-37, od 06. prosinca 2022. godine, te Ugovora o dodjeli bespovratnih sredstava „Zaželi – program zapošljavanja žena-Faza III“, Kodni broj: UP.02.1.1.16.0322 i članka 47. Statuta Općine Lipovljani („Službeni vjesnik“, broj: 14/21), Općinski načelnik Općine Lipovljani, dana 11. siječnja 2023. godine, objavljuje

**OGLAS**

**za prijam u radni odnos na određeno vrijeme za radno mjesto Radnica za pružanje usluga potpore i podrške osobama starije životne dobi u nepovoljnom položaju, na određeno vrijeme,  u sklopu projekta „ZAŽELI I OSTVARI III“- programa zapošljavanja žena Općine Lipovljani – financiranog iz sredstava Europskog socijalnog fonda**

Općina Lipovljani raspisuje oglas za radno mjesto:

**1.** RADNICA za pružanje usluga POTPORE I PODRŠKE OSOBAMA STARIJE ŽIVOTNE DOBI U NEPOVOLJNOM POLOŽAJU u sklopu projekta „ Zaželi i ostvari III“ kroz program „ZAŽELI - program zapošljavanja žena- Faza III (UP.02.1.1.16) - **15 izvršiteljica**

**2.** **Vrsta zaposlenja:** radni odnos na određeno - 6 mjeseci, uz obvezni probni rad od 2 mjeseca,

**3.** **Radno vrijeme**: puno radno vrijeme

**4.** **Mjesto rada:**  poslovi će se obavljati na području Općine Lipovljani

**5.** **Opis poslova:**

* Pomoć u obavljanju svakodnevnih kućanskih poslova
* Pomoć pri oblačenju, svlačenju i održavanju osobne higijene
* Pomoć u pripremi obroka u kućanstvima korisnika
* Podrška korisnicima kroz razgovor i druženje te uključivanje u društvo
* Pomoć i posredovanje u ostvarivanju različitih prava (dostava i plaćanje računa, dostava lijekova, namirnica, pomagala i slično)

**6.   Kandidatkinje moraju ispunjavati sljedeće uvjete za prijam u radni odnos:**

* najviše završena srednja škola,
* nezaposlene žene prijavljene u evidenciju nezaposlenih HZZ-a pri čemu će se dati prednost teže zapošljivim/ranjivim skupinama: žene od 50 godina i više, žene s invaliditetom, žrtve trgovanja ljudima, žrtve obiteljskog nasilja, azilantice, žene koje su izašle iz sustava skrbi (domova za djecu) i udomiteljskih obitelji, odgojnih zavoda i sl., liječene ovisnice, povratnice s odsluženja zatvorske kazne unazad 6 mjeseci, pripadnice romske nacionalne manjine, beskućnice te pripadnice ostalih ranjivih skupina - sve s najviše završenim srednjoškolskim obrazovanjem
* zdravstvena sposobnost za obavljanje poslova za pomoć u kući – dokaz: (uvjerenje/potvrda) o zdravstvenoj sposobnosti od strane liječnika obiteljske medicine - dostavljaju odabrane kandidatkinje prije potpisivanja ugovora o radu i nije potrebno dostavljati prilikom prijave na oglas

**7.**   **Uz obrazac prijave kandidati su dužni priložiti:**

1. Ispunjen i vlastoručno potpisan obrazac prijave (dostupno na Internet stranicama Općine Lipovljani i u Jedinstvenom upravnom odjelu Općine Lipovljani)
2. Životopis,
3. Potvrda Hrvatskog zavoda za zapošljavanje (izdana nakon datuma objave oglasa),
4. Preslika osobne iskaznice,
5. Preslika dokaza o završenoj školi,
6. Uvjerenje da se protiv osobe ne vodi kazneni postupak (ne starije od 6 mjeseci),
7. Ostalu dokumentaciju kao dokaz pripadnosti jednoj od ranjivih skupina (ako je primjenjivo)

**8.** **Za pripadnice ciljane skupine koje su ujedno i pripadnice neke od teže zapošljivih/ranjivih skupina potrebno je dostaviti sljedeće:**

- *Žene od 50 godina i više*

* osobna iskaznica

 - *Osobe s invaliditetom*

* nalaz, rješenje ili mišljenje relevantnog tijela vještačenja o vrsti, stupnju ili postotku oštećenja ili potvrde o upisu u Hrvatski registar osoba s invaliditetom

- *Žrtve trgovanja ljudima*

* uvjerenje/potvrda centra za socijalnu skrb iz kojeg je vidljivo da je pripadnica ciljane skupine žrtva trgovanja ljudima

- *Žrtve obiteljskog nasilja*

* uvjerenje/potvrda centra za socijalnu skrb iz kojeg je vidljivo da je pripadnica ciljane skupine žrtva obiteljskog nasilja

- *Azilantice*

* odluka o odobrenju azila koju izdaje MUP

- *Žene koje su izašle iz sustava skrbi (domova za djecu) i udomiteljskih obitelji, odgojnih zavoda i sl.*

* rješenje/uvjerenje centra za socijalnu skrb o prekidu prava na smještaj kao oblika skrbi izvan vlastite obitelji

- *Liječene ovisnice*

* potvrda institucije/udruge/pravne osobe da se liječila od ovisnosti o drogama

- *Povratnice s odsluženja zatvorske kazne unazad 6 mjeseci*

* potvrda o otpuštanju

- *Pripadnice romske nacionalne manjine*

* izjava osobe o pripadnosti nacionalnoj manjini

- *Beskućnice*

* rješenje centra za socijalnu skrb o smještaju u prihvatilište/prenoćište odnosno o korištenju usluge poludnevnog boravka ili potvrda pružatelja usluge smještaja u prihvatilište/prenoćište ili pružatelja usluge poludnevnog boravka da je osoba korisnik usluge ili uvjerenje/potvrda centra za socijalnu skrb iz kojeg je vidljivo da je pripadnica ciljane skupine beskućnica

- *Pripadnice ostalih ranjivih skupina*

* potvrda/uvjerenje ili drugi jednakovrijedan dokument nadležnih institucija iz kojeg je vidljivo da se radi o pripadnici ranjive skupine.

Ukoliko se na oglas javi više kandidatkinja koje ispunjavaju uvjete oglasa u odnosu na broj raspoloživih radnih mjesta, prednost ima kandidatkinja koja je svoju prijavu dostavila ranije.

S kandidatkinjama će se provesti razgovor (intervju). O mjestu i terminu razgovora (intervjua) kandidatkinje će biti naknadno obavještene. Ukoliko se neka od kandidatkinja ne odazove na razgovor (intervju) smatrat će se da je povukla prijavu.

**NAPOMENA:**

Urednom prijavom se smatra prijava koja sadržava sve podatke i priloge navedene u oglasu. Prijave na natječaj s podacima i dokazima o ispunjavanju propisanih uvjeta potrebno je dostaviti u roku 8 (osam) dana od dana objave oglasa u Hrvatskom zavodu za zapošljavanje, Područni ured Kutina, Ispostava Novska. Nepravovremene i nepotpune prijave neće se razmatrati.

Naknadna dostava dokumentacije nije moguća kao ni slanje dodatne dokumentacije putem pošte, e-pošte, osobno ili na neki drugi način.

Isprave koje se prilažu u neovjerenoj preslici potrebno je prije potpisivanja ugovora o radu predočiti u izvorniku.

Podaci o plaći: Plaća radnica za pružanje potpore i podrške osobama starije životne dobi u nepovoljnijem položaju je minimalna plaća propisana Zakonom o minimalnoj plaći („Narodne novine„, broj: 118/18, 120/21) i Uredbom o visini minimalne plaće za 2023. godinu.

Obrazac prijave zajedno sa svim prilozima potrebno je dostaviti u zatvorenoj koverti s naznakom:**“Zaželi i ostvari III“ na adresu: Općina Lipovljani, Trg hrvatskih branitelja 3, 44322 Lipovljani, poštom ili osobno.**

O izboru kandidata koji ispunjavaju tražene uvjete, podnositelji prijava bit će obaviješteni u zakonskom roku.

Ovaj oglas objavit će se na oglasnoj ploči Hrvatskog zavoda za zapošljavanje – Područni ured Kutina - Ispostava Novska, na mrežnim stranicama Centra za socijalnu skrb Novska te na mrežnim stranicama Općine Lipovljani.

                                                                                                                 **Općinski načelnik**

**Nikola Horvat**

**Kontakti za više informacija:**

**Općina Lipovljani**
Trg hrvatskih branitelja 3
44322 Lipovljani
Tel: 044/676 004

info@lipovljani.hr

**Oglas je aktivan od 11.-19. siječnja 2023. godine**